CELEX: 32020D1697
Language: lv
Date: 2020-10-12 00:00:00
Title: Padomes Lēmums (ES) 2020/1697 (2020. gada 12. oktobris) par nostāju, kas Eiropas Savienības vārdā jāieņem Divpusējā uzraudzības padomē atbilstoši Nolīgumam starp Amerikas Savienotajām Valstīm un Eiropas Kopienu par sadarbību civilās aviācijas drošības reglamentēšanā attiecībā uz Lēmumu Nr. 0010 par Nolīguma 3. pielikuma pieņemšanu

13.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 381/18
               
            
         PADOMES LĒMUMS (ES) 2020/1697
         (2020. gada 12. oktobris)
         par nostāju, kas Eiropas Savienības vārdā jāieņem Divpusējā uzraudzības padomē atbilstoši Nolīgumam starp Amerikas Savienotajām Valstīm un Eiropas Kopienu par sadarbību civilās aviācijas drošības reglamentēšanā attiecībā uz Lēmumu Nr. 0010 par Nolīguma 3. pielikuma pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Nolīgums starp Amerikas Savienotajām Valstīm un Eiropas Kopienu par sadarbību civilās aviācijas drošības reglamentēšanā (1) (“Nolīgums”) tika apstiprināts Savienības vārdā ar Padomes Lēmumu 2011/719/ES (2) un stājās spēkā 2011. gada 1. maijā.
                  
               
                     (2)
                  
                  
                     Viens no galvenajiem Nolīguma mērķiem ir uzlabot ilgstošās sadarbības attiecības starp Eiropu un Amerikas Savienotajām Valstīm, lai nodrošinātu augsta līmeņa civilās aviācijas drošību pasaulē un samazinātu aviācijas nozares un operatoru ekonomisko slogu, ko rada pārmērīga regulatīvā uzraudzība.
                  
               
                     (3)
                  
                  
                     Nolīguma 1. grozījums (3) paplašina Nolīguma 2. panta B punkta tvērumu, lai cita starpā iekļautu personāla licencēšanu un apmācību, un tas tiek provizoriski piemērots kopš 2017. gada 13. decembra saskaņā ar Padomes Lēmuma (ES) 2018/61 (4) 3. pantu.
                  
               
                     (4)
                  
                  
                     Grozītais Nolīguma 5. pants paredz jaunu Nolīguma pielikumu izstrādi jautājumos, kas ir tā darbības jomā.
                  
               
                     (5)
                  
                  
                     Abi tehniskie aģenti Līguma 1. panta F. punkta nozīmē, proti Eiropas Savienības Aviācijas drošības aģentūra (EASA) – attiecībā uz Eiropas Savienību (ES), un Federālā aviācijas aģentūra (FAA) – attiecībā uz Amerikas Savienotajām Valstīm (ASV), ir iesnieguši priekšlikumu Divpusējai uzraudzības padomei pieņemt Lēmumu izstrādāt Nolīgumā jaunu 3. pielikumu, kas aptvertu atbilstības atzinumu un dokumentācijas savstarpējo atzīšanu un tehniskās palīdzības sniegšanu privātpilotu licencēšanā un atbilstības pārraudzīšanā.
                  
               
                     (6)
                  
                  
                     Privātpilotu licenču un atsevišķu pilota kvalifikācijas atzīmju vienkāršotas konvertēšanas atļaušana radīs satvaru, kurā nodrošināt, ka Savienībā pastāvīgi dzīvojoši piloti vada gaisa kuģus, pamatojoties uz licencēm/kvalifikācijas atzīmēm, kas izdotas saskaņā ar ES regulām ES dalībvalstu iestāžu pārraudzībā, un ka viņi uztur un ceļ savu kvalifikāciju ES apmācības organizācijās. Tas arī dos ievērojamu praktisku labumu daudziem Savienībā un ASV pastāvīgi dzīvojošiem pilotiem, neapdraudot drošumu.
                  
               
                     (7)
                  
                  
                     Nolīguma 19. panta C punktā noteikts, ka atsevišķi pielikumi stājas spēkā ar Divpusējās uzraudzības padomes, kura izveidota saskaņā ar Nolīguma 3. pantu, lēmumu.
                  
               
                     (8)
                  
                  
                     Ir lietderīgi noteikt nostāju, kas Savienības vārdā ir jāieņem Divpusējā uzraudzības padomē saskaņā ar Lēmuma Nr. 2011/719/ES 4. panta 3. punktu attiecībā uz Divpusējās uzraudzības padomes Lēmumu Nr. 0010, ar ko saskaņā ar Nolīguma 3. panta C punkta 7. apakšpunktu un 19. panta C punktu pieņem Nolīguma 3. pielikumu par pilotu licencēšanu.
                  
               
                     (9)
                  
                  
                     Tādēļ Savienības nostājas Divpusējā uzraudzības padomē pamatā vajadzētu būt Divpusējās uzraudzības padomes Lēmuma Nr. 0010 projektam un Kopīgajai deklarācijai,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Eiropas Savienības vārdā jāieņem Divpusējā uzraudzības padomē saskaņā ar Nolīguma starp Amerikas Savienotajām Valstīm un Eiropas Kopienu par sadarbību civilās aviācijas drošības reglamentēšanā (“Nolīgums”) 3. un 19. pantu attiecībā uz to, lai pieņemtu Divpusējās uzraudzības padomes lēmumu par Nolīguma 3. pielikuma pieņemšanu, pamatā ir Divpusējās uzraudzības padomes Lēmuma Nr. 0010 projekts un Kopīgās deklarācijas parakstīšana (5).
         
         
            2. pants
            Pēc Divpusējās uzraudzības padomes lēmuma pieņemšanas to publicē Eiropas Savienības Oficiālajā Vēstnesī.
         
         
            3. pants
            Šis lēmums stājas spēkā tā pieņemšanas dienā.
         
         
            Luksemburgā, 2020. gada 12. oktobrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 291, 9.11.2011., 3. lpp.
         
         
            (2)  Padomes Lēmums 2011/719/ES (2011. gada 7. marts) par to, lai noslēgtu Nolīgumu starp Amerikas Savienotajām Valstīm un Eiropas Kopienu par sadarbību civilās aviācijas drošības reglamentēšanā (OV L 291, 9.11.2011., 1. lpp.).
         
            (3)  OV L 11, 16.1.2018., 3. lpp.
         
         
            (4)  Padomes Lēmums (ES) 2018/61 (2017. gada 21. marts) par to, lai Eiropas Savienības vārdā parakstītu un provizoriski piemērotu grozījumu Nolīgumā starp Amerikas Savienotajām Valstīm un Eiropas Kopienu par sadarbību civilās aviācijas drošības reglamentēšanā (OV L 11, 16.1.2018., 1. lpp.).
         
            (5)  Skatīt dokumentu ST 11004/19 vietnē: http://register.consilium.europa.eu.